Сяргей Давідоўскі: Гэта характэрна не толькі для нас, але і для іншых краін. Людзі, якія сацыяльна не занятыя, знаходзяцца ў групе рызыкі. Для маладых людзей праблемы з любімым чалавекам ― таксама рызыка суіцыідальных паводзінаў. Але і тут прама звязваць нельга, бо фактараў шмат. Апошнім часам разглядаюць генетычную схільнасць да самагубстваў. І па вялікім рахунку, цяпер прынята лічыць, што гэта адна з формаў чалавечых паводзінаў, якая з’яўляецца ў стрэсавых сітуацыях і характэрная для любых груп насельніцтва. Таму пагаршэнне сітуацыі можа справакаваць. Вось таму родныя і блізкія мусяць з увагай ставіцца да тых, хто іх атачае. Непрыхаваная агрэсія, абвінавачванні ці патрабаванні, якія не маюць пад сабой рэальнай асновы, неспрыяльна адбіваецца на стане чалавека і, на жаль, могуць яго падштурхнуць да падобных дзеянняў.